Steinar Hauge (professor)

Steinar Hauge (1914–1976) var en norsk veterinær og professor i næringsmiddelhygiene ved Norges veterinærhøgskole i Oslo fra 1953 til 1974.

Steinar Hauge spilte en dominerende rolle i utbyggingen av næringsmiddelkontrollen i Norge og i organiseringen av veterinærenes etterutdannelse innen hygienesektoren. Han nevnes som en viktig drivkraft i overføringen av ansvar og kontroll av næringsmidler til veterinærer. Loven om kontroll av næringsmidler fra 1933 hadde ingen føringer med hensyn til selve organiseringen av kontrollen. Det var legene som opprinnelig hadde det lokale ansvaret. I 1950-årene ble feltet for lokal kontroll overført til veterinærene.

Hauge var også en pådriver for nordisk samarbeid på fagfeltet. Han var den første som sikkert påviste bacillus cereus som årsak til matforgiftning hos mennesker (1950).
http://66.102.1.104/scholar?hl=en&lr=&q=cache:WF97H_2MUJUJ:www.vetmed.ucdavis.edu/PHR/PHR150/2005/
B%2520cereus.PDF+steinar+hauge Han fullførte studiene ved Norges veterinærhøgskole i 1941 og hørte til det første kullet som ble uteksaminert ved skolen.Aftenposten – Steinar Hauge død (21.12.1976, s.15)

Hauge ble utnevnt til ridder av St. Olavs Orden for fortjenstfullt vitenskapelig virke. Han mottok Deltagermedaljen med rosett og var ridder av Finlands hvite roses orden. Ridder av 1. kl. av Dannebrogordenen.

 Referanser 

Kategori:Norske veterinærprofessorer
Kategori:Riddere av St. Olavs Orden
Kategori:Deltagermedaljen
Kategori:Finlands hvite roses orden
Kategori:Riddere av 1. grad av Dannebrogordenen